ชาวเยอรมัน เดินเท้าจากยโสธร มุ่งหน้ากทม.ถวายสักการะในหลวง ร.9
ชาวเยอรมันหัวใจไทย มุ่งมั่นเดินทางจากยโสธร บ้านเกิดภรรยา มุ่งหน้าเข้า กทม. เพื่อเข้าถวายสักการะเบื้องหน้าพระบรมฉายาลักษณ์ในหลวง รัชกาลที่ 9 ที่พระบรมมหาราชวัง เผยอยู่เมืองไทยมาหลายปี เห็นพระองค์ทรงงานหนักเพื่อคนไทย จึงรักและศรัทธาพระองค์ท่าน,เมื่อวันที่ 22 ต.ค.59 นายฮาร์ทมุท เบเรน อายุ 58 ปี ชาวเยอรมัน อดีตผู้จัดการใหญ่ บริษัทวิศวกรแห่งหนึ่ง ซึ่งสมรสกับคนไทยคือนางนิตร เบเรน อายุ 43 ปี ชาวบ้านคำฮี อ.เมือง จ.ยโสธร เปิดเผยว่า ตนแต่งงานกับนางนิตร มา 16 ปี และเพิ่งย้ายมาอยู่ที่บ้านภรรยาได้ประมาณ 4 ปี โดยทำอาชีพเกษตรกรรม เลี้ยงวัว เลี้ยงควาย ตามหลักเศรษฐกิจพอเพียงจากพระราชดำริของพระบาทสมเด็จพระปรมินทรมหาภูมิพลอดุลยเดช,ทั้งนี้ตนตั้งใจออกเดินทางจากบ้านที่ยโสธรไปกรุงเทพมหานคร เพื่อเข้าถวายสักการะเบื้องหน้าพระบรมฉายาลักษณ์ และลงนามแสดงความอาลัยแด่พระบาทสมเด็จพระปรมินทรมหาภูมิพลอดุลยเดช ณ ศาลาสหทัยสมาคม ในพระบรมมหาราชวัง เนื่องจากตนเห็นพระองค์ท่านทำงานหนักมาตลอดทั้งชีวิต,ขณะเดียวกันตนได้เข้ามาอยู่บนแผ่นดินไทย จึงเกิดความรักในพระองค์ท่าน และอยากให้คนไทยรักสามัคคีกัน โดยตนคาดว่าจะใช้เวลาเดินทางทั้งหมด 30 วัน จากยโสธรถึงกรุงเทพฯ ระยะทาง 542 กิโลเมตร ไปตามทางหลวงแผ่นดินหมายเลข 202 ยโสธร-นครราชสีมา และเข้าสู่ถนนมิตรภาพ จ.นครราชสีมา,นายฮาร์ทมุท กล่าวต่อว่า ตนตั้งใจเดินทางไปคนเดียวแบบเงียบๆ ไม่คิดว่า นายบุญธรรม เลิศสุขีเกษม ผู้ว่าราชการจังหวัดยโสธร พร้อมนางวนิดา เลิศสุขีเกษม นายกสมาคมเหล่ากาชาด จะเดินทางมาให้กำลังใจถึงขนาดนี้ ซึ่งในการเดินทางนั้นคาดว่าจะเดินทางได้วันละอย่างน้อย 20 กิโลเมตรต่อวัน และช่วงกลางคืนหากเจอชุมชนหรือวัดก็อาจเข้าไปขอพักอาศัย,ผู้สื่อข่าวรายงานว่า นายเบเรน ได้ออกเดินทางจากจุดเริ่มต้นจากบ้านคำฮี อ.เมืองยโสธร ผ่านเส้นทางยโสธร อ.พนมไพร จ.ร้อยเอ็ด ผ่าน อ.สุวรรณภูมิ จ.ร้อยเอ็ด ผ่าน อ.เกษตรวิสัย จ.มหาสารคาม ผ่าน อ.พยัคฆภูมิพิสัย จ.มหาสารคาม อ.พุทไธสง จ.บุรีรัมย์ ผ่าน อ.ประทาย จ.นครราชสีมา ตามถนนมิตรภาพ เข้าสระบุรี จนถึงกรุงเทพมหานคร และมีญาติพี่น้อง เจ้าหน้าที่ตำรวจ ทหาร คอยให้การดูแล,ทั้งนี้นายฮาร์ทมุท ชอบช่วยเหลือสังคม อาทิ หากถนนเป็นหลุมเป็นบ่อจะซ่อมแซม หรือช่วยกิจกรรมของหมู่บ้านมาตลอดอีกด้วย.
ชาวเยอรมันหัวใจไทย มุ่งมั่นเดินทางจากยโสธร บ้านเกิดภรรยา มุ่งหน้าเข้า กทม. เพื่อเข้าถวายสักการะเบื้องหน้าพระบรมฉายาลักษณ์ในหลวง รัชกาลที่ 9 ที่พระบรมมหาราชวัง เผยอยู่เมืองไทยมาหลายปี เห็นพระองค์ทรงงานหนักเพื่อคนไทย จึงรัก 
ในหลวงสวรรคต,พระเจ้าอยู่หัวสวรรคต,รัชกาลที่ 9 สวรรคต,สิ้นรัชกาลที่ 9,พระบาทสมเด็จพระปรมินทรมหาภูมิพลอดุลยเดช,ประวัติในหลวง,รูปในหลวง,ภาพในหลวง,พระราชดำรัส,พระราชกรณียกิจ,ศาลาสหทัยสมาคม,พระบรมมหาราชวัง,ฮาร์ทมุท เบเรน,เยอรมัน,บ้านคำฮี,ยโสธร